روسیانین آنکارا بویوک ائلچیسی آلکسی یرهوو، وظیفه‌یه باشلادیق‌دان سونرا ایلک سفرینی آنتالیا شهرینه رئاللاشدیریب.
روسیانین آنکارا بویوک ائلچیسی یئرهوو، آنتالیا والیسی مونیز کارال اوغلو ایله بیر آرایا گلیب. والی کارال اوغلو گؤروش زامانی وئردیگی آچیقلامادا، 2017-جی ایل استراحت‌لرینی آنتالیادا کئچیرن روس توریست‌لری‌نین سایی‌نین سپتامبرین سونو اعتبار ایله 3 میلیون 376 مین نفره چاتدیغینی، 2014-جو ایل بو رقمین 3 میلیون 307 مین اولدوغونو بیلدیریب.
روسیا ایله تورکیه آراسینداکی سیاسی، تیجاری و اقتصادی علاقه‌لرین آرزو ائدیلن سویه‌ده اولدوغونا دقت چکن والی کارال اوغلو، ایکی اؤلکه لیدئری‌نین باشچیلیغیندا موناسیبت‌لرین اینکیشافی‌نین داوام ائتدیگینی وورغولادی.
والی کارال اوغلونون سؤزلرینه گؤره، اوکتبر و نوامبر آیلاریندا آنتالیایا سیاحت‌لر داوام ائده‌جک و بئله‌جه ذکر ائدیلن سایی داها دا آرتا‌جاق. او همچنین بیلدیریب کی، چوخ سایدا روس آنتالیادا ملک ساتین آلیب و بو شهرده قالیر.
سفیر یئرهوو دا، تورکیه‌دن بامادور آلیمی ایله باغلی 20 اوکتبردا ایکی اؤلکه نماینده هئیت‌لری آراسیندا دانیشیق‌لارین اولاجاغینی قئید ائتدی.
